Ef brunaviðvörunarkerfi skólans fer í gang skal unnið að rýmingu á eftirfarandi máta . Aðgerðahópur sem í eru skólastjóri , aðstoðarskólastjóri , verkefnisstjóri í upplýsingaveri , skólaliðar , skrifstofumaður , matreiðslumaður og umsjónarmaður skólahúsnæðis fara að stjórntöflu brunaviðvörunarkerfis við aðalinngang skólans og kanna hvaðan brunaboðið kemur – stöðva vælu . Kennarar skipa nemendum í röð eftir stafrófi og taki til gögn sem þarf að nota ef rýmt verður . Tveir fulltrúa úr aðgerðahópi fara á slysstað og kanna ástand . Farið í næsta innanhússsíma eða hringt úr GSM-síma á skrifstofu skólans og tilkynnt um næstu skref – falsboð eða rýma . Ef það er eldur þarf að rýma skólahúsnæðið – sá sem er næst brunastað hringir í 112 – jafnframt lætur hann skrifstofu vita að hann hafi hringt í 112 . Ef um falsboð er að ræða er látið vita að hættuástand sé liðið hjá . Sá sem er við síma á skrifstofu lætur Öryggismiðstöðina vita . Ef þarf að rýma skólann undirbúa kennarar rýmingu á kennslustofum . Kennarar fara eftir ákveðnum leiðbeiningum sem er að finna í öllum kennslustofum . Nemendur yfirgefa ekki kennslustofu fyrr en kennari hefur fengið skilaboð um slíkt og að útgönguleiðin sé greið . Hver kennari er ábyrgur fyrir þeim bekk / hóp sem hann er að kenna þegar hættuástand skapast . Þegar kennslustofa er yfirgefin þarf hann að muna eftir nafnalistanum og læsa . Ætíð skal velja þann neyðarútgang sem er næstur . Teikningar af útgönguleiðum eru á göngum skólans . Þegar komið er út á söfnunarsvæðin er mjög mikilvægt að nemendur standi í stafrófsröð hjá sínu bekkjarmerki - kennari fer yfir nafnalistann og kannar hvort allir séu komnir út . Kennari kemur síðan upplýsingum um stöðuna til umsjónarmanns söfnunarsvæðis með því að veifa rauðu spjaldi ef einhvern vantar . Slökkviliðið kemur á staðinn . Umsjónarmaður söfnunarsvæðis kemur upplýsingum um stöðuna til slökkviliðs . Viðbrögð við eldsvoða Leiðbeiningar fyrir nemendur og kennara Þegar brunaviðvörunarkerfið fer í gang raða nemendur sér í stafrófsröð í stofunni . Kennari og nemendur bíða frekari fyrirmæla . Ef rýma þarf skólann þarf að athuga hvort leiðin út sé greiðfær . Ef eldur er mikill þá getur þurft að bíða í kennslustofu – hurðir að kennslustofum eru öryggishurðir sem þola mikinn hita . Ef aðstæður eru þannig þá taka nemendur með sér yfirhafnir og skó . Æskilegt er að nemendur temji sér þann góða sið að vera í inniskóm . Nemendur ganga í röð á eftir kennara sínum út á söfnunarsvæði . Bannað er að hlaupa og vera með óþarfa hávaða . Kennari þarf að muna eftir nafnalista og muna að loka og læsa hurðum þegar kennslustofa er yfirgefin . Þegar nemendur eru komnir út á söfnunarsvæðið mynda þeir tvöfalda röð undir sínu bekkjarheiti – umsjónarkennari / kennari fer yfir nafnalistann og aðgætir hvort allir nemendur hafi komið út . Kennari tilkynnir stöðuna til umsjónarmanns söfnunarsvæðis – veifar rauðu spjaldi ef einhvern vantar . Skólaritari mætir með fjarvistabókina og ber saman við viðveruskrá kennara . Ef um falsboð er að ræða er mjög mikilvægt að kennari noti tækifærið og ræði við nemendur um mikilvægi brunavarna og fari vel yfir rýmingaráætlunina með nemendum sínum . Á boltavöll á milli skólahús og Leirulækjar . Umsjónarmaður með 7. og 8. bekk – fulltrúar í aðgerðahóp Umsjónarmaður með 9. og 10. bekk – fulltrúar í aðgerðahóp